Antanas Andrijauskas

**Antanas Andrijauskas** (g. 1948 m. lapkričio 3 d. Kaune) – Lietuvos filosofas, kultūrologas, menotyrininkas, civilizacijos teoretikas.

## Biografija

Gimė 1948 metais Kaune, tarnautojų šeimoje. 1968–1973 m. studijavo Maskvos valstybiniame M. V. Lomonosovo universiteto Filosofijos fakultete filosofijos istoriją, estetiką ir orientalistiką. 1973–1977 m. to paties universiteto aspirantas. 1978 m. suteiktas mokslų kandidato laipsnis – filosofijos daktaras. 1977–1990 m. Vilniaus dailės akademijos filosofijos ir kultūros istorijos katedros vyriausiasis dėstytojas, docentas, nuo 1990 m. habilituotas mokslų daktaras, profesorius. 1998 m. stažavo *Centre de Recherches sur l’Art* (CREART), Paryžiuje. 1998–2002 m. Kultūros ir meno instituto komparatyvistinės kultūrologijos, estetikos ir meno teorijos skyriaus vadovas. 2001–2004 m. Vilniaus dailės akademijos, Filosofijos ir kultūros istorijos katedros vedėjas. 2002–2009 m. Kultūros, filosofijos ir meno instituto komparatyvistinių kultūros studijų skyriaus vadovas. Nuo 2010 iki 2022 m Lietuvos kultūros tyrimo instituto komparatyvistinių kultūros studijų skyriaus vadovas. 2011 m. išrinktas Lietuvos mokslų akademijos akademiku.

Sūnus – politologas, sinologas Konstantinas Andrijauskas.

## Veikla
Antanas Andrijauskas – Lietuvos mokslų akademijos tikrasis narys (akademikas), Lietuvos kultūros tyrimų instituto Komparatyvistinių kultūros studijų skyriaus vyriausias mokslo darbuotojas. Buvęs ilgametis Lietuvos orientalistų asociacijos prezidentas. Vilniaus dailės akademijos, Vilniaus universiteto profesorius, Kauno Vytauto Didžiojo universiteto profesorius Lietuvos estetikų asociacijos prezidentas, Lietuvos mokslo premijų komisijos narys, Mokslo ir enciklopedijų leidybos instituto Tarybos narys, Visuotinės lietuvių enciklopedijos Mokslo tarybos ir redakcinės kolegijos narys.

Tarptautinio almanacho „Non – classical Aesthetics“ redaktoriaus pavaduotojas ir redakcinės kolegijos narys, tęstinių leidinių „Rytai-Vakarai: Komparatyvistinės studijos“, „Kultūrologija“, „Bibliotheca Orientalia et Comparativa“, „Estetikos ir meno filosofijos tyrinėjimai“, „Neklasikinė filosofija“, „Lietuvos kultūros tyrinėjimai“, „Lietuvos žydų kultūros tyrinėjimai“, „Sovijus“, , „Unio Pictorum“ redakcinės kolegijos pirmininkas, tęstinių mokslo leidinių „The Neigbourhoods of Cultures, the Borderlines of Arts“, „Humanistica“, „Logos“, „Eidos“, „Problemos“, „Acta Orientalia Vilnensia“, „Aesthetica Universalis“ redakcinių kolegijų narys. Įvairių fondų ekspertas.

Paskelbė 28 monografijas, per 650 mokslų darbų įvairiomis kalbomis, Sudarė 55 knygas iš filosofijos istorijos, estetikos, meno filosofijos, menotyros, kultūrologijos, civilizacinės komparatyvistikos, orientalistikos.

Mokslinių tyrimų kryptys: filosofijos istorija, estetika, meno filosofija, komparatyvistinė kultūrologija, civilizacinė komparatyvistika, orientalistika, menotyra.

## Bibliografija

### Monografijos
* Meno filosofija (kritinė XVIII–XX a. koncepcijų analizė), Mintis, Vilnius, 1990.–308 p. ISBN 5-417–00335–2
* Grožis ir menas. Estetika ir meno filosofijos idėjų istorija (Rytai–Vakarai), Vilnius, VDA l–kla, 1995.– 702 p. ISBN 9986-571–08–1
* Grožis ir menas. Estetika ir meno filosofijos idėjų istorija (Rytai–Vakarai), (antrasis pataisytas leidimas), Vilnius, VDA l–kla, 1996. 707 p. ISBN 9986-571–08–1
* Civilizacijos teorijos metamorfozės ir komparatyvizmo idėjų sklaida // Kultūra ir civilizacija, Vilnius, Gervelė, 1999.– 156 p. ISBN 9986-638–12–7
* Kultūros universumas: morfologinės analizės prolegomenai // Kultūrologija 6, Vilnius, Gervelė, 2000.– 165 p. ISBN 9986-638–19–4
* Tradicinė japonų estetika ir menas, Vaga, Vilnius, 2001.– 670 p. ISBN : 9785-415015-62-7
* Orientalistika ir komparatyvistinės studijos // Kultūrologija 7, Vilnius, 2001. – 168 p. ISBN 9986-638–23–2
* Lyginamoji civilizacijos idėjų istorija, Vilnius, VDA l–kla, 2001.– 628 p. ISBN 9986-571–74–X
* Istorinė Rytų ir Vakarų civilizacijų santykių raida // Kultūrologija 8, KFMI l–kla, Vilnius, 2002. – 195 p. ISBN 9986-638–36–4
* Kultūrologijos istorija ir teorija, VDA l–kla, Vilnius, 2003. – 634 p. ISBN 9986-571–91–X
* Kultūros, filosofijos ir meno profiliai (Rytai–Vakarai–Lietuva), Vilnius, KFMI l–kla, 2004.– 623 p. ISBN 9986-638–41–0
* Komparatyvistinė vizija:Rytų estetika ir meno filosofija, KFMI l–kla, Vilnius, 2006. – 138 p. ISBN 1822-3192
* Lietuviškojo europietiškumo raida: dabarties ir ateities iššūkiai, Kolektyvinė monografija, KFMI l–kla. Sudaryt. A. Andrijauskas, Vilnius, 2006. – 288 p. ISBN 9986-638–71–2
* Litvakų dailė L’école de Paris aplinkoje. Vilnius: Vilniaus aukciono biblioteka, Meno rinka, 2008. – 312 p. ISBN 978-609–8014–00–6
* Litvak Art in the Context of L’école de Paris. Vilnius: Vilniaus aukciono biblioteka, Meno rinka, 2008. – 312 p. ISBN 978-609–8014–01–3
* Neklasikinės ir postmodernistinės filosofijos metamorfozės. Vilnius: Vilniaus aukciono biblioteka, Meno rinka, 2010. – 648 p.
ISBN 978-609–8014–06–8
* Adomas Galdikas: Lyrinės abstrakcijos erdvių link. Vilnius: Vilniaus aukciono biblioteka, Meno rinka, 2014. – 336 p. ISBN 978-609–8014–14–3
* Amžinybės ilgesys: Tradicinė indų kultūra, estetika ir menas. Vilnius: LKTI l–kla, 2015.– 608 p. ISBN 978-9955–868–75–0
* Vaizduotės erdvės: Tradicinė kinų estetika ir menas. Vilnius: LKTI l–kla, 2015.– 608 p. ISBN 978-9955–868–80–4
* Artimųjų Rytų, Indijos ir Islamo pasaulių estetika ir meno teorija. Vilnius: LKTI, 2017.– 720 p. ISBN 978-9955–868–95–8
* Rytų Azijos tradicinė estetika ir meno teorija. Vilnius: LKTI, 2017.– 720 p. ISBN 978-9955–868–95–5
* Vakarų estetika ir meno filosofija. Vilnius: LKTI, 2017.– 720 p. ISBN 978-9955–868–95–2
* ir Andrijauskas Konstantinas. Civilizacijos istorijos metamorfozės: Komparatyvistinis požiūris į neeuropinį pasaulį. Vilnius: LKTI, 2018. – 608 p. ISBN 978-609–8231–06–9
* Meno psichologija: nuo kūrybingumo ištakų iki psichopatologijos. Vilnius: LKTI, 2019.– 840 p. ISSN 1822–3192; ISBN 978-609–8231–19–9
* Teosofinės meno filosofijos idėjų atspindžiai Stabrausko ir Čiurlionio tapyboje. Vilnius: LKTI, 2021. – 288 p. ISSN 2783–6274; ISBN 978-609–8231–34–2
* Čiurlionio orientalizmo metamorfozės. Vilnius: LKTI, 2022.– 168 p. ISSN 2783 –6274; ISBN 978-609–8231
* Čiurlionis: Nesuprasto genijaus tragiškas skrydis. Pirmas tomas. Vilnius: LKTI, 2023.– 632 p. ISSN 2783–6274; ISBN 978-609–8231–68–7
* Čiurlionis: Nesuprasto genijaus tragiškas skrydis. Antras tomas. 2024. Vilnius: LKTI. – 880 p. ISSN 2783–6274, ISBN 978-609–8231–83–0

## Apdovanojimai
* 2001 m. Japonijos fondo nominacija už knygą „Tradicinė japonų estetika ir menas“,
* 2003 m. Lietuvos mokslo premija,
* 2005 m. Lumen fondo premija,
* 2006 m. Prano Dovydaičio premija,
* 2009 m. Lietuvos studentų atstovybių sąjungos Lietuvos tūkstantmečio proga išrinktas geriausiu šalies dėstytoju,
* 2010 m. Premija „Varpai“.

## Šaltiniai